
PLAN SAVJETOVANJA SA ZAINTERESIRANOM JAVNOŠĆU


1. Pravna osnova
Savjetovanje sa zainteresiranom javnošću provodi se sukladno čl. 11. st. 1. Zakona o pravu na pristup informacijama (NN br. 25/13, 85/15 i 99/22), kojim je propisana obveza tijela javne vlasti da prilikom donošenja općih akata kojima se utječe na interes građana i pravnih osoba provede savjetovanje sa zainteresiranom javnošću.

2. Predmet savjetovanja
Predmet savjetovanja je Nacrt prijedloga Pravilnika o načinu provođenja postupka jednostavne nabave koji je izrađen radi usklađivanja internog akta škole s Izmjenama i dopunama Zakona o javnoj nabavi (NN br. 48/26) kao i radi prilagodbe postupaka jednostavne javne nabave novim funkcionalnostima Elektroničnog oglasnika javne nabave Republike Hrvatske (skraćeno: EOJN RH).

3. Cilj i svrha savjetovanja
Cilj savjetovanja je unaprjeđenje kvalitete i transparentnosti Pravilnika, osiguravanje usklađenosti s važećim propisima te omogućavanje sudjelovanja zainteresirane javnosti u procesu donošenja Pravilnika o provedbi postupka jednostavne javne nabave. Sudjelovanje se povodi radi prikupljanja mišljenja, primjedbi i prijedloga zainteresirane javnosti u postupku donošenja navedenog općeg akta.

4. Način provedbe savjetovanja
Savjetovanje se provodi objavom Nacrta Pravilnika na mrežnoj stranici škole. Zainteresirana javnost može dostaviti svoje primjedbe, prijedloge i mišljenja putem elektroničke pošte na: ured@os-dkuslana-zg.skole.hr 


5. Trajanje savjetovanja
Savjetovanje traje 8 dana, a provodi se od 17. kolovoza 2026. godine do 24. kolovoza 2026. godine. Skraćeni rok provodi se zbog izvanrednih okolnosti i kratkog vremenskog okvira, a s ciljem usklađivanja akta s novom Odlukom Grada Zagreba i stupanja na snagu novog akta do propisanog roka 1. rujna 2026. godine.

6. Obrada zaprimljenih prijedloga
Po završetku savjetovanja izraditi će se Izvješće o provedenom savjetovanju koje će sadržavati pregled zaprimljenih primjedbi i prijedloga te očitovanja o njihovom prihvaćanju ili neprihvaćanju. Izvješće će biti objavljeno na mrežnoj stranici Škole.

